Social-democrații și-au desemnat, oficial, candidatul la Primăria Târgu Jiu. Este vorba de primarul Marcel Romanescu. Evenimentul a avut loc în cadrul unei întâlniri la care au participat toți candidații desemnați, primari în exercițiu, dar și liderii partidului. Acum, echipa social -democrată este pregătită pentru bătălia electorală din vară.
"Oficial, am fost desemnat candidatul PSD la Primăria Municipiului Târgu Jiu. Mulțumesc pentru susținere conducerii PSD Gorj, în special domnilor Mihai Weber și Cosmin Popescu!
Le mulțumesc, de asemenea, primarilor PSD cărora le port un respect deosebit, având în vedere colaborarea din ultimii ani.
Nu în ultimul rând, trebuie să mulțumesc frumoasei mele echipe de la municipiu, care a devenit mai numeroasă și de care sunt mândru. Sunt oameni deosebiți, alături de unii dintre dumnealor am lucrat foarte mulți ani, pe ceilalți îi stimez, le cunosc meritele și știu că vom avea o colaborare frumoasă!", a transmis Marcel Romanescu.